Τιμ Νες

Ο Τιμ Νες, γεννημένος στις 30 Οκτωβρίου 1971 στο Ντάρμστατ της Γερμανίας, είναι πρώην διεθνής επαγγελματίας καλαθοσφαιριστής. Έχει ύψος 2,09 μέτρα και αγωνιζόταν στην θέση του σέντερ.

Καριέρα
Ο Νες ξεκίνησε να αγωνίζεται σε ηλικία οκτώ ετών στα τμήματα υποδομής της ομώνυμης ομάδας της γενέτειρας του, της Ντάρμστατ. Το 1989, μεταγράφηκε στην TV Λάνγκεν, η οποία υποβιβάστηκε από την πρώτη κατηγορία του γερμανικού πρωταθλήματος, αλλά επέστρεψε έναν χρόνο αργότερα για να υποβιβαστεί και πάλι.Langen Basketball | spür das Verlangen

Το 1992, υπέγραψε στην Μπαϊρόιτ, με την οποία κατάφερε να μπει στα πλει-οφ του πρωταθλήματος τρεις φορές μέχρι το 1996. Επόμενοι σταθμοί της καριέρας του υπήρξαν η Μπάγερ Λεβερκούζεν και η Ουλμ, πριν συνεχίσει στην Μπένετον Τρεβίζο για την σεζόν 1999-00, κατακτώντας το κύπελλο Ιταλίας, όπου κέρδισε στον τελικό την Βίρτους Μπολόνια με 78-59.

Την επόμενη χρονιά, φόρεσε την φανέλα του Άρη Θεσσαλονίκης, με τον οποίο αγωνίστηκε σε δεκατρείς αγώνες του ελληνικού πρωταθλήματος, με μέσους όρους 7,5 πόντων και 4,1 ριμπάουντ.Tim Nees | Saporta Cup (2001) | FIBA Europe Ολοκλήρωσε την χρονιά στην Παλακανέστρο Βαρέζε και το 2001-02 μεταγράφηκε στην Βιλερμπάν, με την οποία κατέκτησε το πρωτάθλημα Γαλλίας.Bilan saison 2001-2002 - Le site des archives du basket pro français

Το 2002-03, έπαιξε στην ιταλική Νάπολι και την γαλλική Ελάν Σαλόν, πριν επιστρέψει στην πατρίδα του για την επόμενη πενταετία.

Παράλληλα, ο Νες πραγματοποίησε ογδόντα συμμετοχές με την Εθνική ανδρών της Γερμανίας από το 1993 ως το 2001.Tim Nees - Munzinger Biographie

Από το 2008, έχει εγκαταλείψει την ενεργό δράση και ασχολείται με την προπονητική, όντας βοηθός προπονητή στην Μπαϊρόιτ.Tim Nees - Co-Trainer - medi Bayreuth | XING

 Παραπομπές 

 Πηγές 
 Tim Nees Basketball Player Profile
 Tim Nees | medi bayreuth
 Nees Tim - Legabasket 

Κατηγορία:Γερμανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Τρεβίζο Μπάσκετ
Κατηγορία:Καλαθοσφαιριστές Παλλακανέστρο Βαρέζε
Κατηγορία:Καλαθοσφαιριστές ΑΣΒΕΛ Βιλερμπάν
Κατηγορία:Καλαθοσφαιριστές Ελάν Σαλόν
Κατηγορία:Σέντερ